Juba varsti muutub väga aktuaalseks Saturni ja Uraani vaheline vastasseis. Saturn kui aja, seaduste ja korra valitseja ning Uraan kui vabamõtlemise, liberalismi, mässumeelsuse, kriiside, suhete katkemise ja uudsete lahenduste valitseja. Nende kahe vastandliku planeedi omavaheline opositsioon on ajaloos ikka kaasa toonud kahe planeedi printsiipide kokkupõrke. Hävineb vana, tekib uus; üleminek uuele on vaevarikas ja  valuline, toimuvad rasked ning verised konfliktid, sõjad. Langevad poliitilised jõud, tekivad uued poliitilised struktuurid. Kõik uuemeelne leiab vastupanu konservatiivsete jõudude poolt. Teisalt Saturn pidurdab, korrastab ja korrigeerib Uraani liigtormakat edasiminekut arengus. Opositsioon annab võimaluse parandada tehtud vigu, järgi mõelda, kuidas edasi minna. Kõigi negatiivsuse taustal on kindlasti ka midagi positiivset, tuleb seda ainult näha osata.